Muhamed Keita

Muhamed Keita (født 2. september 1990) er en norsk fotballspiller.

Keita spilte i Drafn som ungdom, før han signerte for Strømsgodset, der han ble cupmester i 2010 og seriemester i 2013. Han har deretter spilt hos polske Lech Poznań og nordamerikanske New York Red Bulls. Mens han var under kontrakt med Lech Poznán var han på korte låneopphold i Norge hos Strømsgodset, Stabæk og Vålerenga.

Keita er kantspiller, og ble tatt opp i Strømsgodsets A-stall foran 2008-sesongen. Han debuterte for Godset 14. april 2008 i bortekampen mot Brann, en kamp som endte 1–1. Keita fikk sitt første seriemål mot Stabæk 26. april 2009, etter et frispark. Han fikk sitt gjennombrudd i 2009. Han scoret blant annet to av målene da SIF slo Fredrikstad FK 4–1, og endte sesongen med fem mål.

Han ble signert av New York Red Bulls i 2017, men ble frigitt igjen 3. februar 2018.

I april 2019 vendte han hjem til Strømsgodset, og signerte en ettårskontrakt med klubben.

I januar 2020 signerte han for den saudiarabiske klubben Ohod FC, men han ble frigitt samme året.

I 2021 startet han å spille for Gamle Oslo.

Muhamed Keita har kamper for G18, U21 og U23-landslaget til Norge.

 Referanser 

 Eksterne lenker 

 Spillerprofil på 90minut.pl

Kategori:Norske fotballspillere
Kategori:Fotballspillere for Ski- og Ballklubben Drafn
Kategori:Fotballspillere for Strømsgodset TF
Kategori:Fotballspillere for Lech Poznań
Kategori:Fotballspillere for Stabæk Fotball
Kategori:Fotballspillere for Vålerenga Fotball
Kategori:Fotballspillere for New York Red Bulls
Kategori:Fotballspillere for Gamle Oslo FK
Kategori:Norske fotballspillere i Polen
Kategori:Norske fotballspillere i USA
Kategori:Nordmenn av gambisk opphav
Kategori:Fødsler i 1990
Kategori:Personer fra Banjul
Kategori:Gambiske fotballspillere i Norge